คณะทำงานยกเลิกหวยออนไลน์คุยตัวแทนกองสลากพรุ่งนี้
โพสต์ทูเดย์ -คณะทำงานพิจารณายกเลิกหวยออนไลน์ เชิญตัวแทนสำนักงานสลากชี้แจงพรุ่งนี้ พร้อมนัดประชุมสัปดาห์ละ2 วันเร่งชี้ชะตาหวยออนไลน์
11 ม.ค. 2553

โพสต์ทูเดย์ -คณะทำงานพิจารณายกเลิกหวยออนไลน์ เชิญตัวแทนสำนักงานสลากชี้แจงพรุ่งนี้ พร้อมนัดประชุมสัปดาห์ละ2 วันเร่งชี้ชะตาหวยออนไลน์ 
นายสาธิต  รังคสิริ  ผู้อำนวยการสำนักงงานเศรษฐกิจการคลัง (สศค.) ในฐานะกรรมการคณะทำงานพิจารณาแนวทางข้อกฎหมายและการเจรจาหาทางออกเพื่อยกเลิกการออกสลากออนไลน์ ที่มีนายเกียรติ สิทธีอมร ประธานผู้แทนการค้า เป็นประธาน กล่าวว่าในวันที่ 12 ม.ค.นี้คณะกรรมการฯจะมีการประชุมโดยเชิญสำนักงงานสลากกินแบ่งรัฐบาลมาชี้แจงข้อมูล โดยคณะกรรการชุดนี้จะมีการประชุมสัปดาห์ละ 2 วัน คือวันอังคารและวันพฤหัส ที่ตึกบัญชาการ 1 ที่ทำเนียบรัฐบาลเพื่อเร่งหาข้อสรุปเกี่ยวกับหวยออนไลน์ เพื่อเสนอให้นายอภิสิทธิ์ เวชาชีวะ นายกรัฐมนตรีพิจารณา
อย่างไรก็ตาม หากจะต้องยกเลิกสัญญาหวยออนไลน์ ใครจะเป็นผู้รับผิดค่าใช้จ่ายความเสียหายให้กับเอกชนนั้น  นายสาธิตกล่าวว่า สำนักงานสลากกินแบ่งรัฐบาลเป็นองค์กรของรัฐภายใต้การกำกับดูแลของกระทรวงการคลัง และรมว.คลังก็มีหน้าที่ดูแลตามกฎหมาย